text: Verkstova um torv í Svínoy leygardagin 20. mai 2023
text: #000000
text: Leygardagin 20. mai kl. 10 fer verkætlanin Torv í Svínoy av bakkastokki. Tiltakið verður hildið á Gamlagarði. Málið er at lýsa torvskurð sum eitt mentanarsøguligt tiltak, eitt handverk, ið hevur lívbjarga svínoyingum í øldir. Verkætlanin skal eisini kveikja undir kjak um burðardygd og hugin at fremja nýggjar og grønar orkuloysnir í Svínoy.
text: #000001
text: Tiltakið kemur at fevna um frásagnir um torv og framvísingin av torvskurði, og skal gerðast liður í menning av oynni, styrkja samstarvið í bygdini og virka fyri trivnaði.
text: #000003
text: Sunnvá Asano leiðir verkætlanina í samstarvi við Útoyggjafelagið og við verkætlanarbólkin: Ferðavinna í Svínoy. Tey sum fíggja verkætlanina eru LIVIND og Útoyggjafelagið, og Klaksvíkar kommuna stuðlar verkætlanini við at lata hølir til tiltøkini.
text: #000004
text: í 2022 bleiv Fólkalívsdeildin á Tjóðsavninum partnari í norðurlendsku og baltisku verkætlanini LIVIND. Endamálið við LIVIND verkætlanina er at samantvinnað livandi mentan og burðardygga menning, og at skapa samstørv millum stovnar, vinnurekandi og privatpersónar í norðurlendska og baltiska økinum. Finnish Heritage Agency fíggjar og samskipar verkætlanina.
text: #000005
text: Lokalt hevur verið arbeitt við at eyðmerkja mentanarlig sermerki, rák og møguleikar fyri menning. Í Føroyum bleiv ullavirkan og torvskurður í Svínoy tættir í verkætlanini. Búnaðarstovan og Útoyggjafelagið hava fingið fígging frá LIVIND til hesar pilotverkætlanir. Torv í Svínoy kemur framhaldandi at gerast partur av tiltakinum Lokal ferðavinna í Svínoy. Tilsamans eru gott og væl 20 pilotverkætlanir settar í verk í øllum norðurlendska og baltiska økinum.
text: #000006
text: Ritan fer úr Hvannasundi kl. 8.45 og úr Svínoy aftur millum 15.00 og 16.00.
  Tiltakið er alment, tó skulu tit, sum ynskja at taka lut, boða frá á ella senda boð á útoyggj á Facebook.
text: #000008